Haitis overgangspresidentråd

**Haitis overgangspresidentråd** (fransk: Conseil présidentiel de transition) var Haitis kollektive statsoverhode, som ble dannet 12. april 2024 og tatt i ed 25. april for å utøve presidentens fullmakter og plikter enten til en valgt president blir innsatt i embetet eller fram til 7. februar 2026. Det ble ikke valgt noen president i løpet av denne perioden og rådet oppløste seg selv og overga makten til statsminister Alix Didier Fils-Aimé.

## Bakgrunn
Den gradvise disintegreringen av de statlige institusjonene under den haitiske krisen førte til at det ble stilt krav om at statsminister Ariel Henry måtte trekke seg og gi fra seg makten som *de facto* statsoverhode.

Anførere for kravene var Jimmy «Barbecue» Chérizier, en eks-polititjenestemann som leder en bevæpnet ulovlig hærgruppe og Guy Philippe, en straffedømt forhenværende senator. 

Henry kunngjorde 11. mars 2024 at han ville trekke seg, og at et overgangsråd skulle velge en provisorisk statsminister. Rådets sammensetning skulle bli bestemt på et krisemøte i CARICOM.

Det presidentielle overgangsrådet, som ble dannet på CARICOM-møtet 11. mars 2024, hadde 3. april gjort ferdig sin liste over provisoriske representanter, som ble utnevnt av ministerrådet 16. april.

Etter uker med forhandlinger ble en avtale om et midlertidig styringsorgan sendt til CARICOM 7. april 2024. Ett av rådets oppgaver skulle bli å velge en statsminister, som ikke allerede var medlem av overgangsrådet eller den provisoriske regjeringen.

Overgangsrådet ble offisielt dannet gjennom et regjeringsdekret publisert i  
*[[Le Moniteur (Haiti)|Le Moniteur]]* 12. april. 

Navnene på de ni medlemmene av Det presidentielle overgangsråd ble publisert 16. april, og de ble tatt i ed i Nasjonalpalasset 25. april, mens maskingeværsalver ble avfyrt.

## Myndighet og mandat
I henhold til dekretet av 12. april vil overgangsådet utøve presidentembetets funksjoner fram til en ny president er valgt og innsatt. Rådets mandat avsluttes 7. februar 2026. Rådets myndighet inkluderer å utnevne en statsminister og regjering, og at Henry har gått med på å trekke seg fra statsministerembetet når rådet utpeker en annen til å inneha det.

## Sammensetning
I henhold til dekretet av 12. april 2024 består Det presidentielle overgangsråd av syv voterende og to ikke-voterende medlemmer.

De voterende medlemmene består av én representant fra hver av de fire politiske partikoalisjonene  (Accord du 30 aout 2021, Accord du 21 décembre 2022, Collectif des Partis politiques og Compromis Historique/RED/EDE), to politiske partier (Fanmi Lavalas og Platfòm Pitit Desalin) og «den private sektoren».

De ikke-voterende medlemmene består av én representant fra sivilsamfunnet og én representant fra «det interreligiøse samfunnet».

### Kvalifikasjoner
Medlemmene av Det presidentielle overgangsråd må følge de kravene til å inneha presidentembetet, slik de er stadfestet i artikkel 135 i Haitis forfatning, og de har ikke lov til å stille som presidentkandidater i neste valg. 

Dekretet fastslår at personer ikke kan utnevnes som medlemmer av rådet, dersom de har blitt utsatt for sanksjoner fra FN, blitt satt under tiltale, blitt funnet skyldige i en forbrytelse i en hvilken som helst jurisdiksjon, eller hvis de går mot at * Mission Multinationale de Soutien à la Sécurité * blir innført i Haiti. Samtidig ble det lagt til i artikkel fem at de må arbeide for at en internasjonal sikkerhetsstyrke blir utplassert umiddelbart.

## Referanser